Mitjançant el Decret 32/2002, de 5 de febrer, de reestructuració parcial del Departament de Governació i Relacions Institucionals, es va estructurar la Direcció General d'Administració Local.
Recentment, s'ha encarregat al Consorci Administració Oberta i Electrònica de Catalunya la gestió de les funcions relatives a la introducció i utilització de les noves tecnologies per part de les administracions locals, atès que és dins aquest Consorci on es poden prestar aquestes funcions amb més eficàcia i eficiència.
Aquest canvi en les tasques de la Direcció General d'Administració Local comporta també un canvi organitzatiu.
A més a més, s'ha considerat convenient aprofitar aquesta nova reestructuració per simplificar l'organització de la Direcció General suprimint una subdirecció, i per reunificar per subdireccions generals les funcions de caràcter econòmic, d'una banda, i les de caràcter més jurídic, de l'altra.
En conseqüència, a proposta del conseller de Governació i Administracions Públiques i d'acord amb el Govern,
Direcció General d'Administració Local
1.1 Correspon a la Direcció General d'Administració Local del Departament de Governació i Administracions Públiques les funcions següents:
a) Establir les directrius en relació amb la cooperació i l'assistència als ens locals per part de l'Administració de la Generalitat.
h) Exercir les competències en matèria de personal d'Administració local atribuïdes a la Generalitat que no siguin competència de la persona titular del Departament.
i) Mantenir les relacions de caràcter polític i administratiu entre la Generalitat i el Consell General d'Aran.
j) Impulsar l'anàlisi i l'estudi de les matèries relacionades amb l'Administració local de Catalunya.
k) Qualsevol altra funció que li assigni la normativa vigent.
1.2 La Direcció General d'Administració Local del Departament de Governació i Administracions Públiques s'estructura en els òrgans següents:
Subdirecció General de Cooperació Local
2.1 Correspon a la Subdirecció General de Cooperació Local l'exercici de les funcions següents:
d) Exercir la Secretaria de la Comissió de Cooperació Local de Catalunya.
e) Exercir la Secretaria de la Subcomissió de Cooperació i Règim Econòmic de la Comissió de Govern Local de Catalunya.
f) Vetllar per l'aplicació correcta de la normativa vigent en matèria d'hisendes locals i prestar l'assessorament oportú en matèria econòmica, financera i comptable.
g) Qualsevol altra funció que li encomani la persona titular de la Direcció General.
2.2 La Subdirecció General de Cooperació Local s'estructura en els serveis següents:
c) Servei d'Hisendes Locals i Anàlisi Pressupostària.
Servei dels Fons de Cooperació i Estructurals
3.1 Correspon al Servei de Gestió dels Fons de Cooperació i Estructurals les funcions següents:
b) Proposar la selecció i gestionar, d'acord amb les directrius de la Unió Europea, els projectes locals susceptibles de rebre fons estructurals europeus.
c) Realitzar estudis de cooperació financera al món local.
d) Coordinar l'Enquesta d'infraestructures i equipaments locals.
3.2 Del Servei de Gestió dels Fons de Cooperació i Estructurals depèn la Secció de Fons Estructurals.
3.3 A la Secció de Fons Estructurals li corresponen les funcions següents:
a) Tramitar els expedients dels fons estructurals, així com portar-ne el control i el seguiment i reprogramar-los.
b) Assessorar els ens locals sobre les subvencions de fons estructurals.
4.1 Correspon al Servei de Cooperació Econòmica Local les funcions següents:
c) Tramitar els ajuts extraordinaris als ens locals i els expedients per danys catastròfics.
d) Donar suport operatiu a la Comissió de Cooperació Local de Catalunya.
4.2 Del Servei de Cooperació Econòmica Local depèn la Secció de Control d'Inversions Locals.
4.3 A la Secció de Control d'Inversions Locals li corresponen les funcions següents:
a) Controlar la gestió i les propostes de liquidació del PUOSC.
b) Tramitar els expedients per a la concessió d'ajuts extraordinaris a les corporacions locals.
Servei d'Hisendes Locals i Anàlisi Pressupostària
5.1 Correspon al Servei d'Hisendes Locals i Anàlisi Pressupostària les funcions següents:
a) Estudiar i analitzar les magnituds econòmiques i financeres dels ens locals de Catalunya.
b) Fer l'estudi dels pressupostos de les corporacions locals de Catalunya i de les ordenances, actes i acords en matèria d'hisendes locals i, si escau, difondre'ls.
c) Assistir i assessorar les corporacions locals en matèria econòmica, financera i comptable.
d) Relacionar-se amb la Sindicatura de Comptes i el Departament d'Economia i Finances quant a la tutela financera dels ens locals.
e) Proposar, si escau, la pràctica de requeriments, l'ampliació d'informació i les impugnacions dels pressupostos i de les ordenances, actes i acords en matèria d'hisendes locals de les corporacions locals.
5.2 Del Servei d'Hisendes Locals i Anàlisi Pressupostària depèn la Secció d'Anàlisi Pressupostària de les Corporacions Locals.
5.3 A la Secció d'Anàlisi Pressupostària de les Corporacions Locals li corresponen les funcions següents:
a) Analitzar, avaluar i tractar estadísticament els pressupostos de les corporacions locals de Catalunya.
b) Analitzar, avaluar i tractar estadísticament les liquidacions dels pressupostos de les corporacions locals en l'àmbit de Catalunya, i agregar-hi les dades facilitades pels serveis territorials d'Administració Local corresponents.
c) Elaborar publicacions i informes per difondre les dades economicofinanceres dels ens locals.
6.1 A la Subdirecció General d'Assistència Jurídica i Règim Local li corresponen les funcions següents:
a) Prestar l'assessorament oportú per a l'aplicació correcta de la normativa en matèria de règim local.
b) Impulsar, organitzar i divulgar un fons documental i jurídic en matèria d'administració local.
d) Coordinar els serveis territorials d'Administració Local en matèria d'estudi de les ordenances, actes i acords de les corporacions locals de Catalunya, a excepció dels relatius a hisendes locals.
e) Coordinar les qüestions relatives a demarcacions territorials i emetre'n informe, així com tramitar els expedients corresponents.
f) Impulsar la coordinació i l'intercanvi d'informació amb els ens locals.
g) Fer el seguiment de les reunions i dels acords de la Comissió Mixta de Traspàs de Serveis i Recursos de les diputacions a la Generalitat o als consells comarcals.
h) Exercir la Secretaria del Ple i de la Subcomissió de Règim Jurídic i Administratiu de la Comissió de Govern Local de Catalunya, així com de la Comissió de Delimitació Territorial i de la Comissió Mixta de Traspàs.
i) Coordinar la representació de la Direcció General en els òrgans col·legiats on està representada.
j) Qualsevol altra funció que li encomani la persona titular de la Direcció General.
6.2 La Subdirecció General d'Assistència Jurídica i Règim Local s'estructura en els serveis següents:
a) Servei de Règim Jurídic i de Relacions amb les Entitats Locals.
c) Servei d'Estudis de Règim Local.
Servei de Règim Jurídic i de Relacions amb les Entitats Locals
7.1 Correspon al Servei de Règim Jurídic i de Relacions amb les Entitats Locals les funcions següents:
e) Prestar suport operatiu a la Comissió de Govern Local de Catalunya.
f) Fer el seguiment de l'activitat dels òrgans col·legiats on hi ha representants de la Direcció General.
g) Fer el seguiment de les competències adscrites o delegades de l'Administració de la Generalitat als ens locals.
h) Gestionar les sol·licituds de dictamen de la Comissió Jurídica Assessora per part dels ens locals.
i) Tramitar els expedients subjectes a intervenció de l'Administració de la Generalitat no encomanats a un altre servei.
j) Proposar, si escau, la pràctica de requeriments, ampliació d'informació i impugnacions de les ordenances, els actes i els acords de les entitats locals, a excepció dels relatius a hisendes locals.
k) Organitzar i gestionar el Registre de les organitzacions associatives d'entitats locals.
7.2 Del Servei de Règim Jurídic i de Relacions amb les Entitats Locals depenen la Secció de Personal de les Entitats Locals, la Secció de Patrimoni de les Entitats Locals i la Secció de Govern Local i de Relacions Interadministratives.
7.3 A la Secció de Personal de les Entitats Locals li corresponen les funcions següents:
a) Tramitar els expedients de convocatòria de concursos de trasllat per a funcionaris d'Administració local amb habilitació de caràcter estatal.
b) Tramitar les convocatòries de concursos de trasllat de personal entre entitats locals i entre aquestes i l'Administració de la Generalitat.
c) Assessorar les entitats locals en matèria de personal.
7.4 A la Secció de Patrimoni de les Entitats Locals li corresponen les funcions següents:
a) Tramitar els expedients subjectes a intervenció de l'Administració de la Generalitat en matèria de patrimoni de les entitats locals.
b) Assessorar les entitats locals en matèria de patrimoni.
c) Tramitar els expedients d'urgent ocupació subjectes a intervenció de l'Administració de la Generalitat en l'àmbit de l'expropiació forçosa.
d) Tramitar les sol·licituds de les entitats locals de dictamen de la Comissió Jurídica Assessora i emetre'n informe.
e) Qualsevol altra funció que li encomani el o la cap del Servei.
7.5 A la Secció de Govern Local i de Relacions Interadministratives li corresponen les funcions següents:
a) Preparar els temes de la convocatòria i tramitar els expedients per a l'execució dels acords de la Comissió de Govern Local de Catalunya.
b) Tramitar les convocatòries, gestionar i custodiar els expedients de la Comissió Mixta de Traspàs de Serveis i Recursos de les diputacions a l'Administració de la Generalitat o als consells comarcals.
c) Informar, tramitar i custodiar els expedients del Registre de les organitzacions associatives d'entitats locals.
8.1 Correspon al Servei de Demarcacions Territorials les funcions següents:
a) Tramitar els expedients d'alteració de les demarcacions territorials dels ens locals.
b) Prestar suport a la Comissió de Delimitació Territorial.
c) Elaborar els mapes municipal i de les diferents demarcacions en què s'organitzi el territori de Catalunya.
d) Tramitar els expedients referents a la simbologia dels ens locals.
e) Gestionar el Registre d'entitats locals de Catalunya.
f) Exercir les funcions encomanades a la Direcció General en matèria de població municipal.
8.2 El Servei de Demarcacions Territorials s'estructura en les seccions següents:
a) Secció de Delimitació Territorial.
b) Secció de Règim Territorial.
8.3 A la Secció de Delimitació Territorial li corresponen les funcions següents:
a) Prestar suport operatiu a la Secretaria de la Comissió de Delimitació Territorial, específicament, per a la convocatòria i la realització de les sessions i l'execució dels acords.
b) Tramitar, custodiar i arxivar els expedients de la Comissió.
c) Confeccionar i actualitzar els mapes municipal i de les diferents demarcacions en què s'organitzi el territori de Catalunya.
d) Gestionar administrativament els expedients d'alteració dels termes municipals i de les demarcacions comarcals.
8.4 A la Secció de Règim Territorial li corresponen les funcions següents:
a) Gestionar els expedients sobre matèria d'escuts heràldics i altres símbols dels ens locals.
b) Tramitar els expedients de canvis de nom, de títol o de capitalitat dels ens locals.
c) Gestionar el Registre d'entitats locals de Catalunya.
d) Col·laborar amb l'organisme estadístic de la Generalitat en matèria de població dels ens locals.
Servei d'Estudis de Règim Local
9.1 Correspon al Servei d'Estudis de Règim Local les funcions següents:
a) Coordinar l'elaboració de propostes de desplegament normatiu de les lleis de règim local.
b) Impulsar i coordinar la recerca i la sistematització de la legislació, els treballs doctrinals i la jurisprudència necessaris.
c) Impulsar, supervisar i coordinar l'elaboració de models de documentació administrativa aplicables a l'àmbit local.
d) Fer estudis, investigació i divulgació en matèria de règim local i organització territorial, i assessorar sobre aquesta matèria.
9.2 Del Servei d'Estudis de Règim Local depèn la Secció de Recerca de Règim Local, a la qual li corresponen les funcions següents:
a) Elaborar propostes de desplegament normatiu de les lleis de règim local.
b) Fer recerca, ordenació i sistematització de la legislació, els treballs doctrinals i la jurisprudència, i facilitar-los als ens locals.
c) Elaborar models de documentació administrativa aplicables a l'àmbit local.
d) Fer estudis i investigació jurídica sobre el règim local.
Disposicions addicionals.1 Se suprimeixen els òrgans següents de la Direcció General d'Administració Local:
a) La Subdirecció General de Coordinació amb els Ens Locals.
b) El Servei de Coordinació Administrativa.
c) El Servei de l'Administració Local Oberta.
d) El Servei de Règim Jurídic de les Corporacions Locals.
e) La Secció de Gestió Administrativa..2 El Servei de Règim Econòmic de les Corporacions Locals passa a denominar-se Servei d'Hisendes Locals i Anàlisi Pressupostària; el Servei de Relacions amb els Ens Locals passa a denominar-se Servei de Règim Jurídic i de Relacions amb les Entitats Locals; la Secció del Pla Director d'Inversions Locals de Catalunya passa a denominar-se Secció de Fons Estructurals; la Secció de Personal de les Corporacions Locals passa a denominar-se Secció de Personal de les Entitats Locals; la Secció de Govern Local passa a denominar-se Secció de Govern Local i Relacions Interadministratives.
Les esmentades unitats tenen les funcions i l'adscripció previstes en aquest Decret.
Les persones que ocupen els llocs de treball dels òrgans o àrees funcionals modificats per aquest Decret seguiran exercint les seves funcions respectives mentre no s'adaptin els nomenaments o es proveeixin, si s'escau, els llocs de treball corresponents d'acord amb l'estructura regulada.
Es deroga el capítol 3, articles del 7 al 18, del Decret 32/2002, de 5 de febrer, de reestructuració parcial del Departament de Governació i Relacions Institucionals.
Disposicions finals.1 Es faculta el conseller de Governació i Administracions Públiques per al desplegament i l'execució d'aquest Decret..2 Aquest Decret entrarà en vigor l'endemà de la seva publicació en el Diari Oficial de la Generalitat de Catalunya.